# Likumprojekts

**Grozījumi Jūrlietu pārvaldes un jūras drošības likumā**

# Izdarīt Jūrlietu pārvaldes un jūras drošības likumā (Latvijas Republikas Saeimas un Ministru Kabineta Ziņotājs, 2002, 23.nr.; 2003, 23.nr.; 2004, 23.nr.; 2005, 24.nr.; 2006, 14.nr.; 2007, 12.nr.; 2008, 3., 15.nr.; 2009, 2.nr.; Latvijas Vēstnesis, 2009, 178.nr.; 2010, 101.nr.; 2011, 103.nr.; 2012, 59.nr.; 2013, 126.nr.; 2015, 97.nr.) šādus grozījumus:

1. 6.pantā:

papildināt pirmo daļu ar 7¹) apakšpunktu šādā redakcijā:

“7¹) piešķir fiziskai vai juridiskai personai, kas veic atpūtas kuģu vai ūdens motociklu būvi Latvijas Republikā, vienoto ražotāja kodu.”

izteikt pirmās daļas 20.punktu šādā redakcijā:

„20) no kuģošanas drošības viedokļa saskaņo ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvprojekta dokumentāciju (tai skaitā, paskaidrojuma rakstu un būvprojektu minimālā sastāvā), ja būvniecība paredzēta ostas teritorijā, un sniedz atzinumu par inženierbūves gatavību ekspluatācijai, ja tā atrodas ostas teritorijā;”

papildināt pantu ar (11) daļu šādā redakcijā:

“(11) Personai ir pienākums sniegt informāciju, tai skaitā atbildi uz Latvijas Jūras administrācijas pieprasījumu Latvijas Jūras administrācijas norādītajā termiņā jautājumos, kas saistīti ar panta pirmajā daļā noteiktās Latvijas Jūras administrācijas kompetences nodrošināšanu”.

2. Papildināt 11.pantu ar vienpadsmito daļu šādā redakcijā:

“(11) Ministru kabinets nosaka kārtību, kādā tiek piešķirts vienotais ražotāja kods personām, kas veic atpūtas kuģu vai ūdens motociklu būvi Latvijas Republikā.”

3. Papildināt 19.panta ceturto daļu ar otro teikumu šādā redakcijā:

“Ministru kabinets nosaka kārtību, kādā Krasta apsardze nodrošina lēmuma par kuģa izraidīšanu no ostas izpildi”.

4. 29.pantā:

papildināt pantu ar (11) daļu šādā redakcijā:

“(11) Personai pirms ieskaitīšanas vai imatrikulācijas profesionālās izglītības programmā, pēc kuras apgūšanas var saņemt jūrnieka kvalifikāciju apliecinošu dokumentu, (turpmāk – jūrnieka kvalifikācijas pretendents) ir jābūt derīgam jūrnieku ārsta izsniegtam atzinumam par jūrnieka veselības atbilstību darbam uz kuģa izvēlētajā specialitātē.”

papildināt otro daļu aiz vārdiem “veselības pārbaudes jūrniekiem” ar vārdiem “un jūrnieku kvalifikācijas pretendentiem”.

papildināt trešo daļu aiz vārdiem “konstatējama jūrnieku” ar vārdiem “un jūrnieku kvalifikācijas pretendentu”.

izteikt ceturto daļu šādā redakcijā:

“(4) Ministru kabinets nosaka jūrnieku ārstu atzīšanas kritērijus un kārtību, jūrnieku ārstu atzīšanas anulēšanas kārtību, kā arī jūrnieku ārstu pienākumus. Lēmumā par jūrnieku ārsta atzīšanas anulēšanu Latvijas Jūras administrācijas Jūrnieku reģistram ir tiesības noteikt liegumu ārstam atkārtoti pretendēt uz jūrnieku ārsta atzīšanu uz laiku līdz trim gadiem.”

5. 31.pantā:

izteikt pirmo daļu šādā redakcijā:

“(1) Jūrniekiem, atrodoties uz kuģa, alkohola koncentrācija asinīs (BAC) nedrīkst pārsniegt 0,5 promiles.”

papildināt otro daļu pēc vārdiem “pirms sardzes” ar vārdiem “vai citu dienesta pienākumu izpildes”.

papildināt piekto daļu pēc vārda “policiju” ar vārdiem “vai Krasta apsardzes dienestu (jūrā), vai Valsts robežsardzi (jūrā un ostā).”

papildināt pantu ar sesto daļu šādā redakcijā:

“(6) Ostas kapteinis ir tiesīgs pieaicināt policiju vai Valsts robežsardzi, lai tā personām veic alkohola reibuma, narkotisko vai citu apreibinošu vielu ietekmes konstatēšanu vai nosūta šīs personas analīzes veikšanai, ja ir pamats aizdomām, ka tās lietojušas alkoholu, narkotiskās vai citas apreibinošas vielas.”

6. Papildināt likumu ar 37.1 pantu šādā redakcijā:

**“37.1 SOLAS konvencijas prasību par konteinera verificētās bruto masas noteikšanu ievērošana**

(1) Kravas nosūtītājs ir atbildīgs par to, ka kravas transporta dokumentu, kurā norādīta konteinera verificētā bruto masa, atbilstoši SOLAS konvencijas prasībām ir parakstījusi kravas nosūtītāja pilnvarota persona, kā arī par to, ka šāds kravas transporta dokuments tiek iesniegts kuģa kapteinim vai tā pārstāvim un termināla pārstāvim savlaicīgi pirms kuģa kraušanas plāna sagatavošanas.

(2) Ja kravas transporta dokumentā nav norādīta konteinera verificētā bruto masa un kuģa kapteinis vai tā pārstāvis un termināla pārstāvis nav ieguvuši informāciju par konteinera verificēto bruto masu savlaicīgi pirms kuģa iekraušanas, šādu konteineru nedrīkst uzkraut uz kuģa.

(3) Ministru kabinets nosaka konteineru verificētās bruto masas noteikšanas, paziņošanas un kontroles kārtību.

(4) Šis pants neattiecas uz konteineriem, kas tiek pārvadāti uz šasijas vai piekabes ar ro-ro kuģiem īsos starptautiskos reisos (starptautisks reiss, kura laikā kuģis nav tālāk par 200 jūras jūdzēm no ostas vai vietas, kur pasažieri un apkalpe var tikt nogādāti drošībā, kā arī attālums starp pēdējo ostu valstī, kurā reiss sākās, un galamērķa ostu, kā arī atpakaļceļš nepārsniedz 600 jūras jūdzes).

7. Izslēgt 56.panta pirmās daļas 5. punktu.

8. Aizstāt 59.panta otrajā daļā vārdus “Starptautiskās bāku asociācijas” ar vārdiem “Starptautiskās jūras navigācijas līdzekļu un bāku administrāciju asociācijas”;

9. Papildināt 60.panta trešo daļu aiz vārdiem “darbības nodrošināšanas kārtību” ar vārdiem “un to valdītāju pienākumus un tiesības”.

10. Papildināt pārejas noteikumus ar 36., 37., 38. un 39.punktu šādā redakcijā:

“36. Grozījums šā likuma 6.pantā par tā pirmās daļas papildināšanu ar “71”apakšpunktu un grozījums 11.pantā par tā papildināšanu ar (11) daļu stājas spēkā 2017.gada 1.janvārī. Līdz šo grozījuma spēkā stāšanās dienai Ministru kabinets izdod atbilstošus noteikumus.

37. Grozījums šā likuma 19.pantā par tā ceturtās daļas papildināšanu ar otro teikumu stājas spēkā 2017.gada 1.janvārī. Līdz šā grozījuma spēkā stāšanās dienai Ministru kabinets izdod tam atbilstošus noteikumus.

38. Grozījumi šā likuma 29.pantā stājas spēkā 2017.gada 1.janvārī. Līdz šo grozījuma spēkā stāšanās dienai Ministru kabinets izdod šā likuma 29.panta ceturtajai daļai atbilstošus noteikumus.

39. Šā likuma [37.1](http://likumi.lv/doc.php?id=68491&cs=f521ff1e#p26) pants stājas spēkā 2016.gada 1.jūlijā. Līdz šā grozījuma spēkā stāšanās dienai Ministru kabinets izdod tam atbilstošus noteikumus.”

Iesniedzējs:

Satiksmes ministrs U.Augulis

Vīza:

Valsts sekretārs K. Ozoliņš

07.04.2016 14:30

825

L. Rituma,

67028198,

laima.rituma@sam.gov.lv

S.Lielbārde

67062187,

sandra.lielbarde@lja.lv